امریکا قوشمه ایالتلری نینگ ایرانگه خاص نماینده سی بریان هوک، ایران نینگ امریکا قوشمه ایالتلری نینگ منطقه ده گی منفعتلریگه تجاوز قیلیشی تقدیرده، عسکری اوله راق حرکت گه اوتیش گه تردید قیلمس لیکلرینی ایتدی.
بریان هوک، واشنگتنده اوتکزیلگن "ایران تیزیمی نینگ طرفدار گروپلریگه قورال همکارلیگی و دوام ایتیب تورگن راکت ایشلشی" عنوانی آستیده گی پروگرامده ایران نینگ منطقه ده گی فعالیتلری بیلن تیگیشلی بیانات بیردی.
هوک، ایران اوچون اوروشیب تورگن گروپلرنینگ یمن، افغانستان، عراق، و سعودی عربستانده ایران نینگ مالی قوراللر استفاده قیلگن لیگینی تثبیت ایتگن لیکلرینی معلوم قیلیب، ایران خطری نینگ کوپه ییب بارگن لیگینی و بو حادثه گه قرشی حرکت قیلمه گن تقدیرده منطقه ده بحران نینگ کوپه ییب کیتیشینی اورغوله دی.
ایران نینگ دنیا مقیاسیده ترورچیلیک که بیرگن یاردمی نینگ کوپه ییب بارگنینی و منطقه ده بردم لیک که توسیق بولگن لیگینی ادعا ایتگن هوک، ایران حمایه قیلووچی گروپلرنینگ اوتگن آیلرده بصره و عراقده گی امریکا قوشمه ایالتلری قونسلخانه لریگه هجوم اویوشتیرگن لیگی گه اشاره قیلیب؛
"ایران امریکا قوشمه ایالتلری نینگ منطقه ده گی منفعتلریگه تجاوز قیلیشی تقدیرده، عسکری اوله راق حرکت گه اوتیش گه تردید قیلمه یمیز" دیدی.
هوک ترامپ اداره سی نینگ اورته شرقده گی هدفی نینگ "امریکا قوشمه ایالتلری متفقلرینی ایرانگه قرشی بیر حالت گه عیار قیلیش" ایکنینی ایتدی.
ایران نینگ 2007 – ییلیدن بیری افغانستانده طالباننی قورال بیلن حمایه قیلیب تورگن لیگینی معلوم قیلگن هوک، تهران اداره سی نینگ ترورچیلیک نی حمایه قیلیش گه دوام ایتیشی تقدیرده کوپراق تحریم گه دوچ قاله جگینی اورغوله دی.
حادثه پایتخت تاشکینت ده یوزبیرگن
